alexandrainst/scandi-wiki huggingface dataset:
Muri i Aargau

Muri, tidlegare kalla Muri (Freiamt), er ein kommune søraust i den sveitsiske kantonen Aargau og administrasjonsstad i distriktet med same namn. Kommunen har  innbyggjarar () og eit areal på . Kommunesenteret ligg 460 meter over havet. 

Kommunen omfattar dei tre landsbyane Egg, Langdorf og Wey og nokre grender.

Målaren Caspar Wolf var frå Muri.

Kjelder
Denne artikkelen bygger på «Muri AG» frå ,  den 9. mars 2012.

Bakgrunnsstoff 
 Muri si offisielle webside

Kommunar i Aargau
Anders Johnson

Anders Johnson () er ein norsk fysikar. 

Han tok embetseksamen ved Lunds Universitet i 1961 og doktorgraden same stad i 1968. Han vart professor i eksperimentell fysikk og biofysikk ved NTNU frå 1976. Johnson har gjort viktige eksperimentelle og teoretiske arbeid innan fleire område av biofysikken som periodiske forløp i biologiske organismar, målingar og modellering av transpirasjonsreguleringa til planter, balansesystemet til planter, fotobiofysikk, tilvekstprosessar i planter og korleis elektromagnetisk felt påverkar biologiske organismar. Han har mellom anna ansvaret for eksperiment i Spacelab, der balansesystemet til planter i vektlaus tilstand har vorte undersøkt.

Kjelder

Norske fysikarar
Fysikarar på 1900-talet
Fysikarar på 2000-talet
Folk frå Lund i Sverige
Professorar ved NTNU
Anders Jonas Ångström

Anders Jonas Ångström () var ein svensk fysikar og astronom. Han er ein av grunnleggjarane av spektroskopien, og eininga ångstrøm (1 Å = 10-10 meter) er kalla opp etter han. Månekrateret Ångström er òg kalla opp etter han. I tillegg arbeidde han med varmeleiing. Han er mest kjend for avgjersla av bølgjelengdene til dei fraunehoferske linjene i solspekteret. 

Ångström var professor ved Uppsala universitet frå 1858 til 1874 og rektor ved universitetet i perioden 1870-1871.

Kjelder
Denne artikkelen bygger på «Anders Jonas Ångström» frå ,  den 9. mars 2012. 
 oppgav desse kjeldene: 
 Svenska män och kvinnor Beckman, Olof, Ångström far och son, Acta Universitatis Upsaliensis; Skrifter rörande Uppsala universitet; C.organisation och historia 60 (Uppsala 1997).

Bakgrunnsstoff 
 Anders Ångström frå Uppsala astronomiska observatorium
 Anetavle for Anders Jonas Ångström ; Lars Wallgrens websted om slektsgranskning

Svenske astronomar
Svenske fysikarar
Folk frå Medelpad
Medlemmar av Det kongelege svenske vitskapsakademiet
Medlemmar av Det franske vitskapsakademiet
Medlemmar av Royal Society
Elevar ved Universitetet i Uppsala
Hallfrid Velure

Hallfrid Velure () er ein norsk teatervitar, scenekunstnar og forfattar fødd  i Bergen.

Ho arbeider som høgskolelektor ved Høgskolen i Lillehammer og er medlem av teatergruppa To alvorlige og en glad. I 1993 utgav ho ungdomsboka Broren og har medverka med noveller i antologiar. 

I 2014 disputerte ho til ph.d grada ved Universitetet i Bergen med avhandlinga 

"Et prosjekt er et prosjekt er et prosjekt

En analyse av prosjektbegrepets ultvikling og betydning i det norske språket, med hovedvekt på kulturpolitisk retorikk og scenekunstdiskurs.

Velure er oppvaksen på Utne og i Lillehammer.

Kjelder 
 ex-ciegospel.com: Hallfrid Velure 
 Høgskolen i Lillehammer

Folk frå Lillehammer
Folk frå Bergen
Folk frå Ullensvang
Norske forfattarar
Val Lumnezia

Val Lumnezia (retoromansk for «Lysdalen») er ein sveitsisk høgtliggande fjelldal som består av Lumneziadalen og sidedalen Valsertal i søraust. Dalen utgjer ein kommune, som består av busetnadane Vella, Vignogn, Degen, Suraua, Vrin, Cumbel, Morissen, Vals og Lumbrein. Den øvre regionen er av dei mest urørte områda i Dei sveitsiske Alpane. Dei offisielle språka er retoromansk og tysk.

Elva Glogn renn gjennom dalen frå Glion. Av fjell kring dalen finn ein mellom andre Piz Terri, Piz Aul og Piz Mundaun.

Kjelder
Denne artikkelen bygger på «Val Lumnezia» frå ,  den 9. mars 2012.

Bakgrunnsstoff
Val Lumnezia turistkontor

Regionar i Sveits
Dalar i Alpane
Lumnezia
Val Mesolcina

Misox eller Val eller Valle Mesolcina (italiensk) er ein fjelldal i Graubünden i Sveits, som strekkjer seg frå San Bernardino-passet til Grono der han møter Calancadalen. Elva Moesa renn gjennom dalen.

Som Bergell eller Puschlav er Misox ein dal som ligg sør for Alpehovudkammen. Sjølv om Misox politisk høyrer til Graubünden, er folkesetnaden hovudsakleg italiensktalande og høyrer kulturelt sett meir til Ticino.

Dalen omfattar Mesocco og Roveredo i distriktet Moesa, med:
 Mesocco
 Soazza
 Lostallo
 Verdabbio
 Cama
 Leggia
 Grono
 Roveredo
 San Vittore

Bakgrunnsstoff

Kjelder
Denne artikkelen bygger på «Val Mesolcina» frå ,  den 9. mars 2012.  
 

Mesolcina
Mesolcina
Dalar i Alpane
Val Poschiavo

Val Poschiavo (tysk Puschlav(tal)) er ein dal i den italiensktalande delen av den sveitsiske kantonen Graubünden eller Grisons. Den største byen i dalen er Poschiavo. Han grensar i nord til Berninapasset (Passo del Bernina) og i sør til den italienske grensa med den italienske byen Tirano like på andre sida av grensa i enden av dalen. Ei grein av just across the border at the end of thedalen. A branch of the smalsporsbanen Rhätische Bahn frå Tirano over Berninapasset til St. Moritz-området er den einaste jernbanesambandet mellom Italia og det austlege Sveits, og den høgastliggande jernbanevegen i Europa. 

Dei to kommunane i Val Poschiavo, Poschiavo og Brusio, dannar distriktet Bernina i kantonen. Byar, landsbyar og grender i dalen er mellom andre Miralago, Brusio, La Rasiga, Campascio, Zalende, Viano, Cavaione, Campocologno, Prada, San Carlo, Privilasco, Sant'Antonio, Annunziata, Pagnoncini, Cantone, Li Curt, Sfazù, Müreda, Motta, Cologna, Cavaglia, Pedecosta og Angeli Custodi.

Av sidedalar finn ein: Val di Campo, Val dal Teo, Val Varuna, Val Saento. Dalen vert drenert av elva Poschiavino. Utanom Lago di Poschiavo er innsjøar i området Lago Bianco, Lago Braita, Lago Campascio, Lago Crocetta, Lago Dügural, Lago Matt, Lago Ombra, Lago Roan, Lago di Saoseo, Lago Teo og Lago di Val Viola.

Kjelder
Denne artikkelen bygger på «Val Poschiavo» frå ,  den 9. mars 2012.  
 

Dalar i Alpane
Regionar i Sveits
Poschiavo
Cecilie N. Seiness

Cecilie Nyborg Seiness () er ein norsk journalist, forfattar og forlagsredaktør. 

Seiness er utdanna cand.mag. og journalist og arbeidde i fleire år i avisa Dag og Tid. Ho er no forlagsredaktør for avdelinga fakta og dokumentar i Det Norske Samlaget.

Ho har skrive bøkene Livsmot (2001), Mor (2003) og Jon Fosse : Poet på guds jord (2009).

Seiness er oppvaksen på Utne og i Jondal.

Kjelder 

 Det Norske Samlaget 

Folk frå Jondal
Folk frå Ullensvang
Norske forfattarar
Norske journalistar
Norske forlagsredaktørar
Prättigau

Prättigau er ein dal i kantonen Graubünden (Grisons) i Sveits. Her ligg den verdskjende vintersportstaden Klosters, medan Davos ligg i Landwasserdalen like ved. 

Gjennom dalen renn elva Landquart. Dalen strekkjer seg oppover frå Landquart, ein viktig transportterminal like nord for Chur, hovudstaden i Grisons. Han er ein populær turistdestinasjon både om vinteren og sommaren. Tradisjonelt har byane i Prättigau vore avhengig av tømmerindustrien, men i dag har turisme i stor grad erstatta dette.

Kjelder
Denne artikkelen bygger på «Prättigau» frå ,  den 9. mars 2012.  
 

Regionar i Sveits
Dalar i Alpane
Dalar i Graubünden
Rhinenvassdraget
Rheinwald

Rheinwald er ein del i kantonen Graubünden i Sveits.  Elva Hinterrhein renn gjennom tre dalar i Graubünden og Rheinwald er den høgastliggande av desse. 

Rheinwald er om lag 26 km lang og går hovudsakleg frå aust til vest. På begge sider av dalen ligg fjell på over 3 000 meter. Dei høgaste toppane er Rheinwaldhorn (3 402 moh) i vest og Pizzo Tambo (3 279 moh) i sør. Hinterrhein forlet dalen ved inngangen til Roflaschlucht, som skil Rheinwald frå Schamsdalen.

To fjellovergangar fører sørover frå Rheinwald: San Bernardino-passet til Misoxdalen og Splügenpasset til Val San Giacomo i Italia. San Bernardino-tunnelen vart opna i 1967 og er open heile vinteren. 

Alle landsbyane i dalen ligg på nordsida av elva i høgder mellom 1 420 og 1 620 moh, ved foten av dei moderate bratte dalsidene på solsida av dalen.

Kommunar 
Det økonomiske og kulturelle senteret i dalen er Splügen. 'Krinsen Rheinwald' er eit deldistrikt i distriktet Hinterrhein. Det omfattar kommunane Hinterrhein, Nufenen, Splügen og Sufers. Dalen Val Curciusa høyrer orografisk til Rheinwald, men administrativt til Mesocco.

Kjelder
Denne artikkelen bygger på «Rheinwald» frå ,  den 9. mars 2012. 
 oppgav desse kjeldene: 
 Kurt Wanner: Unterwegs auf Walserpfaden, Chur, 1993, ISBN 3-905241-36-6
 

Regionar i Sveits
Dalar i Sveits
Dalar i Graubünden
Dalar i Alpane

de:Rheinwald
Safiental

Safiendalen eller Safiental er ein fjelldal i kantonen Graubünden og ei grein av Vorderrheindalen. Dalen er ein del av distriktet Surselva og utgjer dei fire kommunane Valendas, Versam, Tenna og Safien. Det bur i overkant av tusen innbyggjarar i dalen.

Kjelder
Denne artikkelen bygger på «Safien Valley» frå ,  den 9. mars 2012.

Bakgrunnsstoff 

 http://www.safiental.ch

Dalar i Graubünden
Dalar i Alpane
Dalar i Sveits
Rhinenvassdraget

it:Safiental
Kamvoúnia

Kamvoúnia (gresk Καμβούνια) er ein tidlegare kommune i periferieininga Kozáni i Vest-Makedonía i Hellas. Kamvoúnia vart innlemma i kommunen Sérvia-Velvendós i 2011, men inngår frå 2019 som ei kommunaleining i kommunen Sérvia.

Referansar 

Kamvounia
Kamvounia
Schams

Schams (retoromansk Val Schons) er ein del av Hinterrheindalen i den sveitsiske kantonen Graubünden.

Schams er den midterste av tre dalar langs Hinterrhein. Han er skild frå Rheinwalddalen lenger oppe i elva av Roflaschlucht, og lenger ned i elva av Viamalakløfta frå Domleschg/Heinzenbergdalen. Hinterrhein renn gjennom dalen hovudsakleg frå sør til nord og fell frå ei høgd på 1094 moh når ho kjem ut av Roflaschlucht, der Val Ferrera kjem inn frå høgre, til 883 moh ved Raniabrücke.

Schamsdalen grenser på begge sider til fjellrekkjer på kring 3000 meter over havet. Dei høgaste toppane på vestsida er Pizzas d'Anarosa (3000 moh), Bruschghorn (3056 moh) og Piz Beverin (2998 ) På austsida er den høgaste toppen Piz Curvér (2972 moh) på grensa til Oberhalbstein. 

Dei største busetnadane ligg nær elva. Den venstre dalsida, lokalt kalla Schamserberg, som stig jamt opp til Piz Beverin, vert nytta til jordbruk opp til 2200 moh. På høgresida av dalen strekkjer skogar seg ned til dalbotnen.

Kommunar
På høgresida av elva finn ein dei større landsbyane Andeer og Zillis (med landsbyen Reischen) og Pignia, og på venstresida Clugin og Donat, alle i høgder kring 1000 moh. I Schamserberg ligg landsbyen i kommunen Casti-Wergenstein og landsbyane Pazen og Farden i kommunen Donat.  Høgare opp, kring 1500 moh, ligg Lohn, Mathon og Wergenstein.

Det er i alt åtte kommunar i deldistriktet Schams. Desse er i tillegg til dei nemnd over Ferrera i Val Ferrera, og Rongellen i nordenden av Viamala.

Kjelder
Denne artikkelen bygger på «Schams» frå ,  den 9. mars 2012. 
 oppgav desse kjeldene: 
Tilsvarande artikkel på Tysk Wikipedia.
 

Dalar i Alpane
Dalar i Graubünden
Dalar i Sveits
Tranóvalto

Tranóvalto (gresk Τρανόβαλτο) er ein landsby i periferieininga Kozáni i Vest-Makedonía i Hellas. Tranóvalto var hovudsete i den tidlegare kommunen Kamvoúnia, som no er ei kommunaleining i kommunen Sérvia.

Referansar 

Tranovalto
Arvid Samland

Arvid Samland () er ein norsk journalist frå Herand. Han arbeider som kommunikasjonsrådgjevar ved Statsministerens kontor.

Samland arbeidde i NRK frå 2000 til 2004. Der arbeidde han i Dagsnytt, Her og Nå, Alltid Nyheter, Petre-nyhetene, Kulturnytt og Sommeråpent. I 2004 gjekk han over til stilling som informasjonsrådgjevar i Nærings- og handelsdepartementet.

Kjelder 
 www.journalisten.no
 nrk.no: Var i 15. etasje da det smalt

Norske journalistar
Folk frå Jondal
NRK-journalistar
Sertig

Sertigdalen er ein dal i kommunen Davos, sør for byen, i den sveitsiske kantonen Graubünden. Han er ein sidedal til Landwasserdalen. Den vesle landsbyen Sertig Dörfli (1861 moh) har vegsamband.

Kjelder
Denne artikkelen bygger på «Sertig» frå ,  den 9. mars 2012.

Bakgrunnsstoff
Sertigdalen på nettsida til Davos 

Dalar i Graubünden
Dalar i Sveits
Dalar i Alpane
Val Ferrera

Ferreradalen (tysk Ferreratal; retoromansk Val Ferrera) er ein dal i den sveitsiske kantonen Graubünden mellom Shams og Avers. Han er 10 km lang og vert drenert av Averser Rhinen. Dei einaste landsbyane i dalen er Innerferrera og Ausserferrera.  Administrativt dekkjer kommunen Ferrera heile dalen. 

I tidleg moderne tid var Ferreradalen kjend for jernmalmen som var her. Gruveindustri var ei viktig næring for innbyggjarane. Schmelzra-gruva ved inngangen til dalen er i dag ein indstriarvstad og har sidan 1972 vore handsaman av kulturarvstyret i kantonen Graubünden.

Galleri

Kjelder
Denne artikkelen bygger på «Val Ferrera» frå ,  den 9. mars 2012.

Bakgrunnsstoff 
 Kommunen Ferrera med historia til dalen

Dalar i Graubünden
Dalar i Alpane
Dalar i Sveits
Rhinenvassdraget
Livaderó

Livaderó (gresk Λιβαδερό) er ein landsby og ein tidlegare kommune i periferieininga Kozáni i Vest-Makedonía i Hellas. Livaderó vart innlemma i kommunen Sérvia-Velvendós i 2011, men inngår frå 2019 som ei kommunaleining i kommunen Sérvia.

Ved folketeljinga i 2011 hadde kommunaleininga Livaderó 1 232 innbyggjarar, som alle budde i tettstaden med same namn.

Referansar 

Livadero
Livadero
Livadero
Engstligenfossane

Engstligenfalla nær Adelboden i Berner Oberland er den nest høgaste fossen i Sveits. 

Engstligenfalla har ei av dei høgaste vassføringane av fossane i Alpane og er ein attraksjon i Adelboden.

Fleire fjellelvar i Engstligenalp, eit platå kring 2 000 moh, møter kvarandre nær nordenden av platået, og fell i fire fall over klippene i eit samla fall 370 meter ned i Engstligendalen der dei offisielt vert rekna som starten på elva Engstlige. Det høgaste fallet er på 229 meter. 

Den øvre delen av fossen er delvis synleg frå Engstligenalp-kabelvogna. 

Om vinteren frys Engstligenfalla til og vert nytta til isklatring.

Kjelder 
Denne artikkelen bygger på «Engstligen falls» frå ,  den 9. mars 2012.

Bakgrunnsstoff

Berner Oberland
Fossar i Sveits
Geografi i Bern
Kari Hesthamar

Kari Hesthamar () er ein norsk journalist og forfattar frå Hesthamar. 

Ho er utdanna journalist og har arbeidd i NRK sidan 1996, dei tre fyrste åra i NRK Rogaland, sidan i Radiodokumentaren på NRK P2 i Oslo frå 1999 til 2014, der ho har laga fleire prisløna radiodokumentarar. Hesthamar var leiar for Radiodokumentaren frå 2011 til 2014. I 2008 gav ho ut boka So long Marianne. Ei kjærleikshistorie (Spartacus). Boka er sidan omsett til fleire språk. Hesthamar jobba i perioden 2014-2016 som reporter i dokumentarmagasinet Vårt lille land på TV2. Frå 2016 til 2018 var ho tilsett som prosjektleiar for podkast i NRK. Hausten 2018 starta ho Svarttrost Produksjoner saman med Ellen Wisløff og Sindre Leganger. Selskapet lagar podkast med vekt på historieforteljing, og har levert ei rekke store seriar og dokumentarar til mellom andre NRK, Sveriges Radio og Lydbokforlaget Fabel. 

Hesthamar var med på antologiane Flukt (Spartacus 2015) og SO LONG. Norske forfattere om Leonard Cohen (Falck forlag 2017). Hesthamar var dramaturg på teateroppsetninga Hvem er den gale? om Arnold Juklerød, Teater Ibsen 2017. Regi Morten Cranner.

Ho er dotter til den tidlegare ordføraren i Ullensvang, Torolv Hesthamar.

Prisar og utmerkingar 

 Prix Europa 1999, for Til kommunen skil dykk åt av Kari Hesthamar. Teknisk regi: Tormod Nygaard. Konsulent: Gyrid Listuen.
 Prix Italia 2003, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
 Prix Radio 2003, Årets beste program, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
 Ouinta Bienal Internacional de radio (Mexico) 2004, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
 Prix Europa 2004, for Den brune pakken av Kari Hesthamar. Teknisk regi: Kåre Johan Lund. Konsulent: Berit Hedemann.
 Prix Radio 2004, Årets beste radioprogram, for Den brune pakken av Kari Hesthamar. Teknisk regi: Kåre Johan Lund. Konsulent: Berit Hedemann.
Prix Italia Special Commendation 2004, for Den brune pakken av Kari Hesthamar. Teknisk regi: Kåre Johan Lund. Konsulent Berit Hedemann
 Prix Europa 2006, for So long, Marianne av Kari Hesthamar. Teknisk regi: Kåre Johan Lund. Konsulent: Berit Hedemann
 Prix Radio 2011, Årets spesialprogram, for Tonjes versjon av Kari Hesthamar og Tonje Aursland. Teknisk regi: Merete Antonsen. Konsulent: Berit Hedemann.
 Ullensvang mållag sin pris for god målbruk 2016
 Årets bilde 2016. Videodokumentar 3. pris Frank Melhus (foto), Kari Hesthamar (regi) og Rune Blekken (klipp)

Kjelder 
 www.nrk.no: Kari Hesthamar

Norske forfattarar
Norske journalistar
Folk frå Ullensvang
NRK-tilsette
Reichenbachfall

Reichenbachfall er ei rekkje fossar i elva Aare nær Meiringen i kantonen Bern sentralt i Sveits. Dei har eit samla fall på 250 m. Med ei høgd på 90 m er Øvre Reichenbachfalla ein av dei høgaste kataraktfossane i Alpane. Det er lett å nå fossane med kabelbanen Reichenbachfall-Bahn.

Eit vasskraftverk regulerer i dag vassføringa i Reichenbachfalla til visse tider av året. 

I populærkulturen er fossane kjend som staden der helten til Sir Arthur Conan Doyle, Sherlock Holmes, har den endelege kampen med erkefienden sin Moriarty.

Kjelder 
Denne artikkelen bygger på «Reichenbach Falls» frå ,  den 9. mars 2012.

Bakgrunnsstoff
Reichenbachfall-Bahn
Bilete 
Bilete frå Sherlock Holmes Society of London 
«Reichenbach Falls» ved BBC Four Film & Drama

Berner Oberland
Turistmål i Sveits
Fossar i Sveits
Arthur Conan Doyle
Staubbachfall

Staubbachfall er ein foss i Sveits, like oppfor Lauterbrunnen i Berner Oberland. Fossen har eit fall på kring 300 meter frå ein hengedal som endar i framskytande klippe oppfor elva Lütschine.

Elva dannar ein kaskade så høg at vatnet nesten forsvinn før det når botnen av dalen. 

Fossen var avbilda på eit frimerke i 1930-åra.

Kjelder 
Denne artikkelen bygger på «Staubbach Falls» frå ,  den 9. mars 2012. 
 oppgav desse kjeldene:

Fossar i Sveits
Geografi i Bern
Trümmelbachfälle

Trümmelbachfälle er ei rekkje på ti fossar i Sveits. Trummelbach får vatn frå isbreane på Eiger (3970 moh), Mönch (4099 moh) og Jungfrau (4158 moh) og fører med seg 20 200 tonn forvitringsgrus kvart år. 

Nedslagsfeltet til fossen er 24 km², og halvparten av dette er dekt av snø og isbrear. Fossen fører opp til 20 000 liter vatn per sekund.

Kjelder
Denne artikkelen bygger på «Trummelbach» frå ,  den 9. mars 2012.

Bakgrunnsstoff

Fossar i Sveits
Turistmål i Sveits
Andorra i Eurovision Song Contest 2004

Andorra deltok i Eurovision Song Contest 2004 med songen «Jugarem a estimar-nos», framført av Marta Roure. Marta Roure vann den nasjonale uttakinga, Eurovisió 2004.

Kvartfinale 1
Den fyrste kvartfinalen vart halden 18. januar 2004. Marta Roure vann og gjekk vidare til den andre semifinalen.

Kvartfinale 2
Den andre kvartfinalen vart halden 25. januar 2004. Bis a Bis vann og gjekk vidare til den andre semifinalen.

Kvartfinale 3
Den tredje kvartfinalen vart halden 1. februar 2004. Marta Roure vann og gjekk vidare til den fyrste semifinalen.

Kvartfinale 4
Den fjerde kvartfinalen vart halden 8. februar 2004. Marta Roure vann og gjekk vidare til den andre semifinalen der songen vart framført saman med Bis a Bis.

Kvartfinale 5
Den femte kvartfinalen vart halden 15. februar 2004. Marta Roure vann og gjekk vidare til den fyrste semifinalen der han songen vart framført saman med Bis a Bis.

Kvartfinale 6
Den sjette kvartfinalen vart halden 22. februar 2004. Marta Roure vann og gjekk vidare til den fyrste semifinalen.

Semifinale 1
Den fyrste semifinalen vart halden 1. mars 2004. Bis a Bis vann og gjekk vidare til finalen.

Semifinale 2
Den fyrste semifinalen vart halden 8. mars 2004. Marta Roure vann og gjekk vidare til finalen.

Finalen
Finalen vart halden 15. mars 2004. Marta Roure vann og fekk representere Andorra i Eurovision Song Contest 2004 med songen «Jugarem a estimar-nos».

Eurovision Song Contest 2004
Andorra starta som nummer seks i semifinalen etter Israel med «Leha'amin» av David D'Or og før Portugal med «Foi magia» av Sofia Vitória.
 
Bidraget fekk tolv poeng frå Spania. Andorra fekk til saman tolv poeng og enda på 18. plass av totalt 22 bidrag. Andorra gjekk dimed ikkje vidare til finalen. Det er det fyrste bidraget i Eurovision Song Contest med tekst på katalansk.

Kjelder
Denne artikkelen bygger på «Andorra in the Eurovision Song Contest 2004» frå ,  den 9. mars 2012.  
 

2004
Eurovision Song Contest 2004
Geltenschuss

Geltenschuss er ein foss i kantonen Bern i Sveits. Han har to fall og ei samla høgd på 229 meter.

Kjelder
 http://www.worldwaterfalldatabase.com/waterfall/Geltenschuss-692/

Fossar i Sveits
Geografi i Bern
Giessbachfälle

Giessbachfälle er ein foss i Brienz i kantonen Bern i Sveits. Han har ei rekkje fall på sørsida av Brienzersee og ligg i ei skogkledd kløft. Det er seks store og seks små fall i fossen. Falla er til ein viss grad gøymd i den skogkledde kløfta kalla Giessbachschlucht. Hovudfallet er i stor grad synleg frå innsjøen.

Kjelder
http://www.worldwaterfalldatabase.com/waterfall/Giessbachfalle-131/

Fossar i Sveits
Geografi i Bern
Cascade du Gietro

Cascade du Gietro er ein foss i Fionnay i Valais i Sveits, nær grensa til Frankrike. Fossen vert danna av elva Gietro som får vatn frå særs store isbrear i området og som munnar ut i Lac du Mauvoisin.

Kjelder
 http://www.worldwaterfalldatabase.com/waterfall/Gietro-Cascade-du-37/

Fossar i Sveits
Geografi i Valais
Mürrenbachfall

Mürrenbachfall er ein foss i Lauterbrunnen i kantonen Bern i Sveits. Han har eit enkelt fall med ei lengd på 417 meter.

Kjelder
 http://www.worldwaterfalldatabase.com/waterfall/Murrenbachfall-177/

Fossar i Sveits
Geografi i Bern
Oltschibachfall

Oltschibachfall er ein foss i Brienz i kantonen Bern i Sveits. Han har eit samla fall på kring 300 meter fordelt på to fall.

Kjelder
 

Fossar i Sveits
Geografi i Bern
Schmadribachfall

Schmadribachfall er ein foss i Lauterbrunnen i kantonen Bern i Sveits.

Fossen starta som ein stor hestehalefoss og fell om lag 300 meter ut frå eit stort isbreområde, som gjev vatn til elva Schmadribach, som dannar fossen. Fossen følgjer så eit naturleg gjel og fell i ytterlegare to fall på kring 60 m. Det totale fallet til fossen er estimert til 366 meter. 

Vassføringa i fossen varierer stort gjennom året og er størst på varme dagar om sommaren då snø- og issmeltinga er størst.

Kjelder
 http://www.worldwaterfalldatabase.com/waterfall/Schmadribachfall-642/

Fossar i Sveits
Geografi i Bern
Simmefälle

Simmefalle er ein foss i Simmental i kantonen Bern i Sveits. Fossen har eit samla fall på 140 meter.

Kjelder
http://www.worldwaterfalldatabase.com/waterfall/Simmefalle-383/

Fossar i Sveits
Geografi i Bern